Family Welcome in Serbian



Dobrodošli na Couchsurfing za porodice!

'Sledeći tekst je skica buduće Dobrodošlice za porodice. Napisan je s obzirom na razvijene zemlje sveta. Molimo, ne menjajte ovu stranicu bez prethodne diskusije na grupi posvećenoj dobrodošlici za porodice, odnosno kontaktiranja nekoga od moderatora te grupe. Ovo zbog toga što će ova strana biti prevedena na mnoge jezike, što bi dovelo do obaveze pravljenja izmena i na svim tim jezicima.'

Jezici
Ovu stranicu treba prevesti na što više jezika. Ako možete pomoći oko prevođenja, kontaktirajte nekoga od moderatora grupe Dobrodošlica za porodice.


 * A8RV.jpg Family Welcome in English


 * 1VQT.jpg Family Welcome France en français


 * German-flag10009.gif Family Welcome in German


 * Spanish flag2.jpg Family Welcome in Spanish


 * Flag of Italy.png Family CouchSurfing in Italian


 * Senyera.png Family Welcome in Catalan

Definicija CS porodice
CS porodicu čini dvoje ljudi ili jedna osoba koja ima jedno ili više dece, spremna je da ugosti ljude (ili druge porodice) i/ili želi da putuje i bude ugošćena od strane druge porodice. Dobrodošlica za porodice postoji da bi se povezali roditelji ili, čak, njihova deca. Svi znamo da su putovanja edukativna - susrećemo se s drugačijim kulturama i narodima. CS je takođe neka vrsta škole tolerancije i otvaranja prema drugima.

Dobrodošlica za porodice uključuje samohrane roditelje, parove koji imaju ili očekuju decu, ljude koji žive sa bratom, sestrom ili roditeljima, bračne parove, razvedene očeve i majke i ljude koji žive sami, a koji su spremni da u svom domu ugoste porodicu.

Komunikacija / grupe po zemljama
Dobrodošlica za porodice je poznata samo unutar CouchSurfinga. Molimo, pogledajte Glavnu grupu dobrodošlice za porodice, kao i Mapu sveta Dobrodošlice za porodice na kojoj su prikazane sve aktivne CS porodice širom sveta.

Takođe, postoje i Porodične grupe za mnoge zemlje, gde možete komunicirati na lokalnom jeziku i gde se organizuju lokalna okupljanja. Neke od postojećih Porodičnih grupa su:



Evropa
Francuska, Španija, Portugal, Švajcarska, Poljska, London

Amerika
Južna America, Kanada, Brazil

Azija
Japan, Azija

Mapa Dobrodošlice za porodice
Napravljena je prva verzija CS Porodičnih mapa. Globalna mapa sada ima linkove ka četiri kontinentalne: Severna Amerika, Južna Amerika, Evropa i jedna mapa za Afriku, Bliski Istok, Okeaniju i Aziju.

Sa evropske mape, možete naći linkove ka mapama pojedinih zemalja, npr. Francuskoj, Nemačkoj, Ujedinjenom Kraljevstvu, Švedskoj, Španiji, Belgiji i ostatku Evrope.

Kako se pojaviti na mapi?
Ako biste da se pojavite na mapi, molimo učlanite se u Grupu dobrodošlice za porodice i na mapi ćete se pojaviti automatski; prethodno ipak pročitajte uputstva za grupu da biste shvatili kada ćete se na mapi pojaviti, a evo i nekoliko pravila kojih se treba držati:


 * Novi članovi se dodaju na mapu - molimo, STRPLJENJA - podatak o vašoj lokaciji na Google Maps će poslati moderator grupe. Ako ste NOVI član grupe, ne morate nas moliti da vas stavimo na mapu. To će se dogoditi nakon par dana. Strpite se nekoliko dana. Nakon nedelju dana, trebalo bi da se sigurno pojavite na mapi. Tada proverite da li ste ucrtani tamo gde treba i da li link funkcioniše. Ako je potrebno nešto ispraviti, dajte nam do znanja.
 * Razgovarajte samo o mapi - ne tražite kauč! (Kauč potražite preko grupe.) Najbolji način da nađete kauč je da direktno zamolite porodice s kojima mislite da biste se dobro slagali. Koristite mapu da nađete ljude. Možete predstaviti svoj dom porukom na grupi (ovo je još u test-fazi).
 * Možete li ugostiti više ljudi nego što vam piše na profilu? Ako možete, ili iz nekog razloga želite da budete uklonjeni s mape, molimo napišite poruku na grupi Google Map unutar Grupe dobrodošlice.
 * USLOVI ZA ČLANSTVO: Ako ne ispunjavate uslove za članstvo u grupi, molimo napustite je i kasnije, kada budete spremni, ponovo se učlanite. Hvala.
 * MOŽETE UGOSTITI NAJMANJE DVOJE LJUDI: Porodica koju čini samo jedna osoba ne postoji, tako da je ovaj uslov obavezujući.
 * POPUNITE PROFIL: sa fotografijom, podacima o kauču i podacima o vama; molimo, popunite profil fotografijom i dovoljnom količinom podataka kako bi se o vama i vašem kauču mogao steći utisak. Polupopunjeni i prazni profili će biti obrisani s mape.
 * BUDITE AKTIVNI: često dolazite na sajt i ažurirajte profil. Ako mesecima ne dolazite na sajt, može se desiti da budete obrisani s mape jer ona služi samo za aktivne domaćine.

Ikonica
Kao CS porodica, možda ćete hteti da na svoj profil stavite ikonicu i link ka ovoj stranici.

Neke od postojećih ikonica su:



Ikonica se stavlja tako što se donji kôd iskopira na profil, u odeljak o vašem kauču:



Nove ideje za ikonice su VEOMA dobrodošle. Ako imate neku takvu ideju, kontaktirajte nekoga od administratora grupe!

Upravljanje
Ovo je spisak ljudi koji upravljaju Dobrodošlicom za porodice:

Lieke - moderatorka grupe i moderatorka za Evropu, vama na usluzi

Gina - moderatorka za Severnu Ameriku

Rossana - moderatorka za Latinsku Ameriku

Natasha - moderatorka za Aziju

Carl - moderator za Australiju

Sarah - moderatorka za Afriku

Czeslaw - osnivač Dobrodošlice za porodice

Ekipa Mape
Ovo je ekipa ljudi koja se bavi mapom Dobrodošlice. Treba im pomoć oko dodavanja ljudi na mapu, pa ako im možete pomoći, kontaktirajte ih:

Alwin, Lieke, Jonny and Joelle, Karen, Bart and Patti, Linda, Sage Po.

Primeri
Ispod su navedeni neki od domaćina Dobrodošlice za porodice širom sveta:

u SAD

u Francuskoj

u Irskoj

u Urugvaju

u Vijetnamu

u Belgiji

Uputstva za domaćine i goste
Uputstva za CS porodice su ista kao i za sve ostale domaćine i goste:

Pročitajte „Kako biti dobar domaćin“

Pročitajte „Kako biti dobar gost“

Kako CouchSurfovati s decom
Mnogi CouchSurferi nemaju previše prostora u kući, ali neki imaju. Verovatno je najbolje gostovati kod druge porodice. Osim toga, pošto ćete putovati kao grupa, najavite se domaćinima na vreme. Iskustvo koje ćete steći će vam verovatno ostati u dugom sećanju, a što više budu svi unapred znali šta da očekuju, to će sve proći jednostavnije.


 * Vežbajte unapred. Odsedajte kod rođaka i prijatelja. Naviknite decu da odsedaju, jedu i spavaju u tuđem domu. Naučite ih lepom ponašanju i dobrim navikama i kako da budu dobri gosti.


 * Ugostite nekoga. Pružite deci sliku kako izgleda ugostiti nekoga. Neka vežbaju lepo oponašanje, razgovaranje i kako da budu dobri domaćini.


 * Planirajte. Obavestite svoje domaćine o svemu što bi ih moglo zanimati - uzrastu, fazama razvoja, posebnim potrebama i navikama vaše dece, vašim planovima i svemu sličnom.


 * Odsedajte kod drugih porodica ili parova koji žele da zasnuju porodicu. U velikim gradovima, takve ljude neće biti teško naći. Krenite s potragom na vreme, čitajte profile i komunicirajte s ljudima.


 * Neka vam se deca ŽEŠĆE angažuju. Objasnite im šta je to CouchSurfing. Neka vam ona pomognu da izaberete ljude kod kojih ćete odsesti i neka pomognu kod odabira poklona koje ćete domaćinima poneti.


 * Stavite decu na svoj profil. Stavite na svoj profil da vas ima nekoliko ("several people") i napišite podatke o svakome od članova porodice.


 * Budite VEOMA obazrivi. Vi niste usamljeni putnik-namernik od 20 i nešto godina. Čak ako i jeste, vaša deca nisu. Zapišite sve bitne brojeve telefona - policije, hitne pomoći, obližnjeg hotela, taksija itd. Pažljivo čitajte profile i pažljivo birajte kod koga ćete odsesti.


 * Opustite se. Prvo CouchSurfovanje može biti pomalo zastrašujuć, a pogotovo deci. Otvoreno im pričajte i saslušajte njihove želje oko gostovanja i dužine ostanka. Naročito kada putujete u inostranstvo, što je deci već samo po sebi neprijatno.


 * Kako CouchSurfovati kod ljudi koji imaju decu. Svakako se najavite na vreme i napišite sve pojedinosti. Budite posebno od pomoći i uviđavni. Domaćin već ima decu i ne treba mu još jedno oko kojeg bi se brinuo! Ponudite se da spremite večeru ili da pomognete oko dece. Družite se s decom, poštujte domaćinove navike i privatnost i njihovu potrebu da budu nasamo.

U domu u kojem ima male dece
Molimo, pročitajte ovu stranicu na kojoj je jasno objašnjeno kako se ponašati kod porodice koja ima malu decu. Tamo možete pročitati o, npr:
 * tome kako da se predstavite deci
 * vremenu za igru
 * saosećajnoj komunikaciji
 * poklonima
 * hrani
 * noževima, upaljačima, lekovima i ostalim opasnim i vrednim predmetima
 * odlasku

Naravno, zdrav razum je uvek vrhovni sudija ;-)

Nedavno održana okupljanja Dobrodošlice za porodice

 * u Luksemburgu
 * u Poljskoj

'Ova stranica je u začetku. Možete pomoći tako što ćete je proširiti.'